Source: http://spotidoc.com/doc/3791690/avaa-tiedosto
Timestamp: 2018-12-10 08:56:03+00:00
Document Index: 11273222

Matched Legal Cases: ['kko ', 'kko ', 'kko ', 'kko ', 'kko ', 'kko ']

TALONRAKENNUSSÄHKÖURAKAN
41 sivua + 9 liitettä
Lehtori Osmo Massinen
Projektipäällikkö Tomi Alanen
Insinöörityössä selvitettiin talonrakennussähköurakan yleisempien järjestelmien käyttöönottotarkastuksien määräyksiä ja ohjeita. Käsiteltäviä järjestelmiä oli sähköasennusten käyttöönottotarkastus, >1kV kiinteistön pääsähkönjakelu, turvavalojärjestelmä, äänentoisto,
yhteisantenni ja yleiskaapelointi. Järjestelmien osalta tutkittiin järjestelmiin liittyviä viimeisimpiä määräyksiä ja näiden pohjalta päivitettiin mittauspöytäkirjoja ja mittaamiseen liittyvää ohjeistusta.
Työssä huomattiin Amplit Oy:n yhteisantennimittauspöytäkirjan perustuvan vanhaan viestintäviraston määräykseen ja äänentoistojärjestelmän mittauspöytäkirja puuttui kokonaan.
Näiden järjestelmien mittauspöytäkirjat päivitettiin vastaamaan uusia määräyksiä.
Käyttöönottomittausten suojajohtimenjatkuvuusmittauksen raja-arvoissa huomattiin olevan
epäselvyyksiä. Määräykset eivät anna raja-arvoja jatkuvuusmittauksen mittaustuloksille.
Työssä pohdittiin suojajohtimenjatkuvuudelle sopivia raja-arvoja ja tapaa jolla tarkastaja
voi mittausta tehdessään huomata mittaustuloksesta poikkeavan tuloksen.
Työn lopussa kehitettiin tarkastussovellusta kahden IT-alan yrityksen kanssa ja luotiin
alustava suunnitelma ohjelman toteuttamiseksi. IT-alan yrityksien kanssa järjestettiin palavereja joissa tuotetta innovoitiin toimivaksi ratkaisuksi. Tarkastussovelluksella todettiin olevan laatua parantava vaikutus yleisen pohdinnan jälkeen.
käyttöönottotarkastus, turvavalojärjestelmä, yhteisantenni,
yleiskaapelointi, kiinteistön äänentoisto, kiinteistön pääsähkönjakelu, tarkastussovellus
Building Construction Electrical Contract Commissioning
41 pages + 9 appendices
Osmo Massinen, Senieor Lecturer
Tomi Alanen, Project manager
The thesis concerns commissionings inspection regulation and guidelines of electrical
building construction works. Handled matters are electrical installation commissioning inspection,> 1kV building distribution of electric power, safety lighting system, sound system, common antenna and data cable. Systems were studied concerning the latest regulations and on the basis of this, the measurement protocols and measurement-related guidance
It was noticed that Amplit Ltd's common antenna measurement protocol was based on old
regulation and the sound system measurement protocol was completely missing. These systems of measurement protocols were updated to reflect the new regulations.
Commissioning measurements of protective conductor resistance limit values were found to
be unclear. Regulations do not allow limits for the protective conductor resistance measurement results. Protective conductor resistance suitable threshold values and the ways in
which the inspector may note the probable error when the measurement result differs from
the normal result were also studied.
Also, an inspection application was developed with two IT companies and a plan for this
was created. It was found that the application helps improve quality.
commissioning inspection, safety lighting, common antenna,
building sound system, building distribution of electric power, inspection application
Sähköasennusten käyttöönottotarkastuksen vaatimukset
Suojajohtimenjatkuvuus mittaus
Silmukkaimpedanssi- ja oikosulkuvirtamittaus
Vikavirtasuojakytkimen toiminnan testaaminen
Kiertosuunnan tarkastaminen
Moottorilähtöjen mittaaminen
Sähköasennusten toiminnantarkastukset
Sähköasennusten dokumentointi
Mittauspöytäkirjat käyttöönottomittauksista
Mittauspöytäkirja moottorilähdöistä
LVIAS-toimintakokeiden pöytäkirja
Aistinvaraisen tarkastuksen pöytäkirja
Toiminnan tarkastuksen pöytäkirja
Sähkönjakelujärjestelmä yleisesti
Sähköasennusten käyttöönottotarkastus mittaukset
Pienjänniteasennukset <1 kV
Suurjänniteasennukset
Suojalaitteiden tarkistaminen
Katkaisijoiden relekoestukset (virtareleet)
Rakennusten sähkönjakeluun liittyvät aistinvaraiset tarkastukset
Rakennusten sähkönjakeluun liittyvät toiminnan tarkastukset
Katkaisijoiden ohjaukset
Virhekytkennöiltä estävät lukitukset
Muuntajien ohjaukset
Epäsuorat energian mittaukset
Turvavalojärjestelmän vaatimukset
Turvavalojäjrestelmän mittaukset
Turvavalojärjestelmän aistinvaraiset tarkastukset
Turvavalojärjestelmän toiminnan tarkastaminen
Turvavalojärjestelmän dokumentointi
Äänentoistojärjestelmän vaatimukset
Äänentoistojärjestelmän mittaukset
Äänentoistojärjestelmän aistinvaraiset tarkastukset
Äänentoistojärjestelmän toiminnan tarkastaminen
Äänentoistojärjestelmän dokumentointi
Yhteisantenniverkon vaatimukset
Yhteisanteeniverkon mittaaminen
Yhteisantenniverkon dokumentointi
Yleiskaapeloinnnin vaatimukset
Yleiskaapelointiverkon mittaaminen
Yleiskaapeloinnin Aistinvaraiset tarkastukset
Yleiskaapelointiverkon dokumentointi
Virhe- ja puutelistojen laatiminen
Virhe- ja puutelistojen dokumentointi
Punakynäkäytäntö
Loppukuvien luovuttaminen tilaajalle
Sovelluspohjaisten ohjelmistojen käyttäminen tarkastamisen apuvälineenä 32
13.1 Ohjelmiston tuomat mahdollisuudet
13.2 Ohjelmiston hyödyt
13.3 Tarkastusohjelmiston toiminnan suunnittelu
13.4 Ohjelmiston kustannukset
13.5 Ohjelmiston tuoma taloudellinen hyöty
Liite 1. Mittauspöytäkirja käyttöönottomittaukset
Liite 2. Käyttöönottotarkastuspöytäkirja
Liite 3. Mittauspöytäkirja moottorien ylivirtasuojat
Liite 4. Tarkastuspöytäkirja kiinteistömuuntamo
Liite 5. Muuntamon käyttöönottotarkastuspöytäkirja
Liite 6. Turvavalaistuksen testauspöytäkirja
Liite 7. Kaiutinlinjojen mittauspöytäkirja
Liite 8. Antenniverkon mittauspöytäkirja
Liite 9. Alfame-ratkaisukuvaus tarkastussovelluksesta
Tässä insinöörityössä käsitellään talonrakennussähköurakan yleisesti esiintyvien järjestelmien käyttöönottoa ja dokumentointia. Käyttöönotto sisältää tarkastukset ja mittaukset. Dokumentoinnissa käsitellään tilaajalle luovutettavia asiakirjoja.
Vaatimusten mukaisuuden varmistamiseksi kustakin järjestelmästä on kerrottu, mistä
standardeista ja määräyksistä järjestelmää koskevat vaatimukset löytyvät. Tämän työn
vaatimukset perustuvat vähintään standardeissa ja määräyksissä vaatimaan tasoon.
Standardi ei välttämättä asettele tarkkoja raja-arvoja yms. Tässä työssä asioita käsitellään osittain hieman pidemmälle. Työn lopussa tarkastellaan, mitä uusia keinoja sovelluspohjaiset ohjelmistot voisivat tuoda oman työn tarkastamiseen.
Käyttöönottotarkastuksista määrätään Standardissa SFS 6000-6 kohdassa tarkastukset. Standardi määrittelee sähköasennuksille tehtäväksi suojajohtimen jatkuvuus mittauksen, asennuksen eristysresistanssimittauksen, syötön automaattisen poiskytkennän
toiminnan mittaamisen (oikosulkuvirta/silmukkaimpedanssi), vikavirtasuojakytkimen
toiminnan koestamisen ja kiertosuunnan mittaamisen. Lisäksi asennuksille tehdään
aistinvarainen tarkastus ja toimintatestit. [1:6000-6.]
Mittaaminen aloitetaan, kun sähköasennustyö on tehty loppuun. Myös merkintöjen tulisi
olla kunnossa ennen työn aloittamista, mutta tämä ei ole välttämätöntä. Lisä- ja muutostöiden tekemisen jälkeen käyttöönottotarkastusmittaukset tulee aina tehdä uudelleen, mikäli muutos koskee jo aikaisemmin tarkastettua asennusta. Mittaustulokset ja
muut havainnot mittauksen aikana tulee kirjata muistiin myöhemmän pöytäkirjan teke-
mistä varten. Nykyään mittalaitteissa on kätevä tallennustoiminto, jota käyttämällä tulokset saadaan sähköiseen muotoon jo mittaushetkellä.
Mittaus järjestyksen tulee noudattaa seuraavaa järjestystä:
1. suojajohtimen jatkuvuus
2. asennuksen eristysresistanssi
3. oikosulkuvirta/silmukkaimpedanssi
4. vikavirtasuojan toiminnan koestus
5. kiertosuunta.
Suojajohtimenjatkuvuus tulee mitata käyttäen asennustesteriä. Asennustesterin mittavirta tulee olla >300 mA, jotta mahdolliset huonot liitokset paljastuisivat. Standardi määrittelee vain, että suojahohtimen jatkuvuus on todennettava mittaamalla. [1:6000-6.]
Minkään laisia raja-arvoja SFS-standardi ei määrittele. Hyvänä nyrkkisääntönä voidaan
pitää, että mittaustuloksen tulisi olla <1 Ω. Jos arvo on suurempi asennuksessa on todennäköisesti jotain vikaa. Käytännössä tämä tarkoittaisi esimerkiksi kiristämätöntä
Asiaa voidaan tarkastella tutkimalla johtimen resistiivisyyttä seuraavalla kaavalla:
R = johtimen resistanssi [Ω]
ρ = ominaisresistanssi (kuparilla 0,0168 x 10-6 Ωm) [Ωm]
l = johtimen pituus [m]
A = johtimen pinta-ala [m2]
Esimerkiksi pistorasiaryhmä jonka syöttökaapelin pituus on 30 m, johtimet kuparia ja
kaapelin poikkipinta-ala on 2,5 mm2 suojajohtimenjatkuvuus lasketaan seuraavasti:
= 0,0168 × 10−6 Ω
= 0,202Ω
2,5 × 10−6 2
Jos ryhmäjohto on 30m pitkä, tulisi suojajohtimen jatkuvuuden olla 0,2 Ω. Jos tällaisesta ryhmästä suojajohtimen toisesta päästä mitataan lähelle 1 Ω arvoja, tulisi mittaajan
huolestua, sillä asennuksessa on tällöin selvästi jotain vikaa. SFS 6000-standardi määrittelee syötön automaattisen poiskytkentä ajan <32 A asennuksilla rajoittuvan <0,4 s.
Mikäli suojajohtimen jatkuvuus on >1 Ω, tulisi asennusta tarkastella lähemmin ja tarvittaessa mitata oikosulkuvirta ja silmukkaimpedanssi poiskytkentäajan määrittämiseksi.
(ks. 2.2.3 Syötön automaattisesta poiskytkennästä.)
Suojajohtimenjatkuvuus mitataan rakennuksen kaikista pistorasioista, 1-suojausluokan
sähkölaitteista ja rakennuksen putkistoista (rakennemaadoitukset).
Rakennemaadoituksien yhteys pääpotentiaalintasauskiskoon tulisi olla <3 Ω. Tämä ei
ole määräys vaan alalla yleisesti hyväksytty raja-arvo. Rakennemaadoituksille ja varsinaisille suojajohtimenjatkuvuuksille on tehtävä ero, sillä rakennemaadoituksien tehtävänä on toimia potentiaalintasauksena, ja suojajohtimen tarkoituksena on suojata 1suojausluokan sähkölaitteissa syntyviä vikoja katkaisemalla virtapiiri vaaditussa ajassa.
Varsinainen mittaus suoritetaan mittaamalla asennustesterillä suojajohtimenjatkuvuus
potentiaalintasauskiskolta 1-suojausluokan sähkölaitteisiin, pistorasioiden maadoitusliittimiin ja rakennemaadoituksiin. Mittaus tehdään kuvan 1 mukaisesti (ks. seuraava sivu.).
Kuva 1. Suojajohtimenjatkuvuus [2].
Jännitteisten johtimien eristysresistanssi tulee mitata maapotentiaalia vasten. Mittauksen suorittamiseksi voidaan yhdistää L1, L2, L3 ja N johdin samaan potentiaaliin (nolla
johdinta pidetään jännitteisenä johtimena) [1:6000-6]. Yhdistämisellä varmistetaan, että
mahdolliset kuormat johtimien päissä ei vahingoitu mittauksen aikana. Etenkin valaisimien elekrooniset laitteet ovat herkkiä rikkoutumaan. Tasaamalla johtimien potentiaalit vältytään laiterikoilta. Eristysresistanssimittauksella varmistetaan, että kaapeloinnin eristystila on riittävä. Esimerkiksi johdon päähän kiinnitettävä valaisin ei tarvitse olla
kytkettynä mittaus hetkellä.
Ennen varsinaista mittausta tulee nollajohdin ja suojamaadoitusjohdin erottaa toisistaan (TN-S järjestelmässä). Erottamisen voi tehdä helpoiten irrottamalla pääkeskuksen
nollan ja suojamaan välisen yhdistyksen. Mikäli erotusta ei voida tehdä pääkeskuksella
voidaan jakokeskukselta irrottaa nollajohdin liittimeltä. Ryhmäkohtaisessa mittauksessa
irrotetaan nollajohdin riviliittimeltä jne... Mittauksen tarkoituksena on havaita asennuksessa mahdolliset ns. heikot kohdat, joissa kaapeleiden eristeet on vaurioitunut. Mikäli
jännitteisen johtimen ja maanpotentiaalin välille syntyy vaurio, voi sille kohtaa muodostua vikaimpedanssi. Impedanssin ollessa riittävän pieni, sulake ei välttämättä laukea.
Tämä aiheuttaa vikaantumispisteen lämpenemisen. Lämpeneminen aiheuttaa palovaaran. Vuotokohdan rakenteen ollessa maapotentiaalista erillään syntyy vuotokohdan
rakenteeseen tällöin jännite-ero maanpotentiaalia vasten. Tällöin eristevaurio aiheuttaa
henkilövaaran. Mittaus suoritetaan kuvan 2 mukaisesti:
Kuva 2. Eristysresistanssimittaus [3].
Eristysresistanssi tulisi mitata, myös nousujohdoista vaihe- ja nolla johtimien väliltä
ennen jännitteiden kytkemistä ensimmäistä kertaa. SFS 6000 standardi ei nousujohtojen mittaamista vaadi, mutta se tulisi turvallisuus syistä tehdä. Tästä toimenpiteestä ei
tarvitse kirjata mittaustuloksia ylös.
SFS 6000-6-standardi määrittelee eristysresistanssin pienimmät sallitut arvot seuraavasti:
Taulukko 1. Eristysresistanssin pienimmät sallitut arvot.
Virtapiirin nimellisjännite [V]
Koejännite DC [V]
Eristysresistanssi [MΩ]
250 ≥ 0,5
Enintään 500 V, FELV myös
Yli 500V
1000 ≥ 1,0
Jos mitattu arvo ei vastaa vaatimusta voidaan, mitattava asennus jakaa pienempiin
osiin ja mitatta kustakin osasta eristysresistanssi erikseen.[1:6000-C.61.3.3.]
SELV- ja PELV- piirien ensiö- ja toisiopuolien ylitse mitataan myös eristysresistanssi.
SFS 6000-6-standardi suosittaa EX-tiloissa mitattavaksi nolla ja vaihejohtimien väliset
eristysresistanssit. Mittauksen aikana mittaustulokset kirjataan muistiin. Lopulliseen
pöytäkirjaan riittää, että huonoin arvo on esillä.
SFS 6000 61.3.6.3-Standardissa puhutaan vikavirtapiirin impedanssin mittaamisesta.
Käytännössä tämän mittauksen osalta puhutaan aina oikosulkuvirran mittaamisesta.
Teknisesti mittalaite mittaa impedanssin vaihe- ja maajohtimen välistä muuntajan tähtipisteen kautta. Mittalaite laskee oikosulkuvirran jännitteen ja impedanssi avulla seuraavalla kaavalla:
Ik = Oikosulkuvirta [A]
Uv = Vaihejännite [V]
Zs = Silmukkaimpedanssi
Mittaus tehdään aina jännitteisestä asennuksesta.
Mikäli oikosulkuvirta lasketaan käyttämällä laskettua silmukkaimpedanssia, niin laskennassa käytetään erillistä 0,95 kerrointa, joka korjaa tulokseen kytkennöistä aiheutuvan impedanssin. Tällöin kaava on
Mittauksen tarkoituksena on varmistua riittävän nopeasta syötönautomaattisestapoiskytkennästä. Syötönautomaattisenpoiskytkennän on toimittava <0,4 s TN-S järjestelmässä lukuun ottamatta yms. nousujohtoja, joiden poiskytkentäaika on korkeintaan
5,0 s. [1:6000-4-41.] Johdonsuoja-automaattien ja sulakkeiden toiminta-ajat selviävät
seuraavista taulukoista 2 ja 3.
Taulukko 2. Pienimmät toimintavirrat johdonsuojakatkaisijoille ja vaaditut mitatut arvot [4].
Taulukko 3. Pienimmät toimintavirrat gG-sulakkeille ja vaaditut mitatut arvot [4].
Mittaus suoritetaan ryhmäkeskuskohtaisesti epäedullisimmasta pisteestä. Käytännössä
tämä tarkoittaa kauimpana olevaa pistorasiaa. Pitää kuitenkin muistaa, että kauimpana
oleva pistorasia ei välttämättä ole epäedullisin piste. Poiskytkentäaikaan vaikuttavat
sulakkeen/johdonsuoja-automaatin nimellisvirta ja suojan laukaisukäyrä. Mikäli epäedullisimmasta pisteestä on epäselvyyttä, tulee silloin mitata kaikki pisteet. Poiskytkentä ajan ylityttyä tulee asennus korjata niin, että vaatimukset täyttyvät. Oikosulkuvirran
kasvattamiseksi voidaan suurentaa syöttöjohdon poikkipintaa, jolloin kaapelin impedanssi pienenee, ja oikosulkuvirta kasvaa tai muutetaan sulaketta/johdonsuojaautomaattia nimellisvirraltaan pienemmäksi. Lisäksi keinona on valita nopeammalla
laukaisukäyrällä oleva sulake/johdonsuoja-automaatti. Mittaus suoritetaan kuvan 3 mukaisesti (ks. seuraava sivu.).
Kuva 3. Oikosulkuvirran mittaus [5].
Mittalaitteissa on useasti erillinen valinta mittauksia varten, jotka tehdään vikavirtasuojavalvotuissa lähdöissä. Tällöin mittarin mittavirta on niin pieni, että vikavirtasuoja
ei laukea. Olen kuitenkin huomannut, että vikavirtasuoja-asennossa mitattaessa silmukkaimpedanssia on arvot hieman suurempia. Tämä tarkoittaa sitä, että oikosulkuvirta on tällöin pienempi (noin 10 A mitattaessa Fluke-asennustesterillä). Jos vikavirtasuojatussa lähdössä mitattaessa tulee mittaustulos, joka on vähän alle vaaditun arvon voi vikavirtasuojan ohittaa hetkellisesti uuden mittauksen ajaksi.
Mittaustulokset kirjataan muistiin. Silmukkaimpedanssia/oikosulkuvirtaa ei tarvitse mitata, mikäli syötön automaattinen poiskytkentä voidaan laskemalla todentaa.
Sähköasennuksen vikavirtasuojat pitää testata, mikäli sen käyttöä vaaditaan lisäsuojauksen takia. Käytännössä kaikki vikavirtasuojat mitataan selvyyden vuoksi. Testaaminen tehdään aina koestamalla vikavirtasuojan testipainike ja käyttämällä EN 61557-6
standardin mukaista testilaitetta (sähköasennuksen käyttöönottotesterit). [1:600061.3.7.]
Uusissa sähköasennuksissa tulee käyttää A-tyypin vikavirtasuojaa, joka toimii sekä
vaihtosähkömuotoisille ja pulssimaista tasasähköä oleville vikavirroille. Vanhoissa
asennuksissa on käytetty yleisesti AC-tyypin vikavirtasuojaa, joka toimii ainoastaan
vaihtosähkömuotoisille vikavirroille. Lisäksi sallittuja vikavirtasuojatyyppejä ovat B- ja Ftyyppien vikavirtasuojat. [1:6000-531.2.2.3.]
Tarkastuksen yhteydessä tulee tarkastaa, että vikavirtasuojan läheisyydessä on vikavirtasuojan testausohje. Tyypillinen henkilösuojaukseen käytettävä vikavirtasuojan mitoitusvirta on 30 mA (voi olla myös <30 mA). Suojan testaamisessa tulee käyttää vikavirtasuojan mitoitusvirta-aluetta.
Vikavirtasuojan toiminnan koestamiseksi mitataan sen toiminta virta ja aika. A-tyypin
vikavirrat tulee koestaa käyttäen vaihtosähkö ja pulssimaisen tasasähkön mittausaluetta testilaitteessa. Mitattaessa vanhantyyppistä AC-tyypin vikavirtasuojaa käytettään
tällöin vaihtosähkömittausaluetta testilaitteessa.
30 mA A-tyypin vikavirtasuojan toimintavirtaa mitatessa asetetaan mittalaitteeseen seuraavat asetusarvot:
vaihekulma α  0°
mittavirta  Vaihtosähkömuotoinen ja pulssimainen tasasähkö
toimintavirta  30 mA.
Käytettäessä näitä asetteluarvoja voi sallittu laukaisuvirta vaihdella 10,5…42 mA. Atyypin vikavirtasuojaa mitattaessa tulosten vaihteluväli on suuri, sillä toimintavirta riippuu kytkentähetken kulmasta α. [1:6000-O.531.2]
30 mA AC-tyypin vikavirran toimintavirta pitää olla 15…30 mA.
30 mA vikavirtasuojan korkein toiminta-aika on 300 ms.
Mittauspöytäkirjaan näiden koestusten osalta riittää OK-merkintä. Erillistä mittausarvojen kirjaamista ei SFS-6000-standardissa määrätä tehtäväksi.
Kiertosuunta tulee tarkastaa kaikista monivaiheisista piireistä. Mittauspöytäkirjaan tulee
merkintä OK.
Kaikkien suorakäyttöisten moottorilähtöjen virta-arvot mitataan ja kirjataan ylös. Mittaaminen tehdään normaalissa kuormitustilanteessa. Mittaustulokset eivät saa ylittää
moottorin nimellisvirtaa. Samassa yhteydessä tarkistetaan ylikuormitussuojien (’’lämpöreleet’’) asetteluarvot. Mittauksista tehdään erillinen mittauspöytäkirja.
Yleisten vaatimusten lisäksi lääkintätiloissa tulee tehdä seuraavat mittaukset [1:6000710.61]:
lääkintätilojen
eristystilan
valvontalaitteiden
akustis-
ten/optisten hälytysjärjestelmien sekä ylikuormitusvalvontalaitteiden toimintakoe
mittaukset lisäpotentiaalin tasausten toteamiseksi SFS 6000-standardin kohtien
710.415.2.1 ja 710.415.2.2 mukaisiksi
SFS 6000-standardin kohdassa 710.415.2 potentiaalin tasauksen jatkuvuudelle
asetettujen vaatimusten täyttymisen toteaminen
SFS 6000-standardin kohdan 710.56 mukaisten turvatoimintojen ja varavoimajärjestelmien kunnossa olo
sähkönsyötön selektiivisyyden tarkastelu sekä normaaliverkon että turvajärjestelmien ja varavoimajärjestelmien osalta.
Lääkintätilojen IT-järjestelmän eristystilan valvontalaitteen toimivuus voidaan koestaa
suojaerotusmuuntajan toisiopuolen äärijohtimen ja maanpotentiaalin väliin kytkettävällä
potentiometrillä. Potentiometriä säädetään äärettömästä resistanssista alaspäin, kun
valvontalaitteen hälytysraja saavutetaan tulee laitteesta visuaalinen- ja akustinen varoitusmerkki.
Ryhmän 2 lääkintätiloissa tulee suojahohtimenjatkuvuus lisäpotentiaalintasauskiskolta
maadoituspisteisiin olla <0,2 Ω. Jatkuvuusmittauksessa käytetään yleisesti mittalaitteen
virtana 10 A, jotta mahdolliset huonot liitokset paljastuisivat.
IT-muuntajalle tehdään ylikuormituskoe lisäämällä esimerkiksi mitoitusvirraltaan riittävä
potentiometrti muuntajan toisiopuolelle. Ylikuormitustilanteessa suojalaitteet ei saa laukaista virtapiiriä. Valvontalaitteen tulee antaa ylikuormituksesta hälytys. Mikäli säätövastusta ei ole käytettävissä, voidaan koestus tehdä esimerkisi lisäämällä sähkövastuksia riittävä määrä muuntajan kuormaksi.
Aistinvarainen tarkastus (itselleluovutus) tehdään yleensä ennen testauksia asennusten ollessa jännitteettömiä [1:6000-61.2.]. Tarkastuksessa ensisijaisesti todetaan sähköasennusten ja laitteiden turvallisuusvaatimusten täyttyminen.
Tarkastettavia osa-alueita ovat
kotelointiluokitukset (ympäristön vaikutukset)
perussuojaus ja vikasuojaus (kaksoiseristys yms.)
suunnitelmien mukaisuus
asennus vastaa suunnitelmia
punakynät/loppukuvat paikkansa pitäviä
asennustyön siisteys
paloläpiviennit
suojaus lämmön vaikutuksilta (palavat materiaalit yms.)
varoituskilvet.
Sähköasennuksille tehdään toiminnantarkastukset käyttöönottomittausten jälkeen. Tarkastettavia osa-alueita yleisimmin ovat
LVIAS-toimintakokeet
ohjauspiirit.
Käyttöönottotarkastuspöytäkirja voidaan tehdä, kun käyttöönottomittaukset, aistinvaraiset tarkastukset ja toiminnantarkastukset on puutteitta tehty. Mikäli käyttöönottotarkastus tehdään ns. keskeneräisestä tarkastuksesta, joka täyttää turvallisuusmääräykset
tulee tarkastus tehdä uudelleen loppujen asennusten valmistuttua. Käyttöönottotarkastuksesta opastavia tietoja löytyy standardista SFS 6000-6 liitteestä 6C.
Seuraavien mittausten mittauspöytäkirja liitetään käyttöönottotarkastuspöytäkirjan liitteeksi:
silmukkaimpedanssi ja oikosulkuvirta
kiertosuunnan tarkastaminen.
Moottoreiden virta-arvojen mittauspöytäkirja liitetään loppudokumentaatioon (ks. liite
LVIAS-toimintakokeiden pöytäkirjan tekee useasti rakennuttajan edustaja. Pöytäkirja
liitetään loppudokumentaatioon.
Aistinvaraisesta tarkastuksesta laaditaan erillinen pöytäkirja, joka liitetään loppudokumentaatioon.
Toiminnan tarkastuksista laaditaan erillinen pöytäkirja, joka liitetään loppudokumentaatioon.
Sähkönjakelu sisältää yleensä taloteknisissä asennuksissa 0,4 kV:n pääkeskukset,
keskijännite kojeistot ja muuntajat. Lisäksi joissain tapauksissa on varavoimajärjestelmä, johon tässä ei oteta kantaa.
<1 kV:n ja >1 kV:n asennusten käyttöönottomittausten vaatimukset eroavat toisistaan.
<1 kV:n asennuksissa noudatetaan SFS 6000-standardia ja >1 kV:n asennuksilla SFS
6001-standardia.
<1kV:n asennuksia koskevat samat määräykset kohdan 2 kanssa (SFS 6000).
>1 kV:n asennuksilla tarkastuksien laajuus, soveltavat määrittelyt ja dokumentointitapa
sovitaan toimittajan ja käyttäjän kesken. Tarkastuksilla ja testeillä varmistutaan asennusten vaatimustenmukaisuudesta. [6:6001-10.]
Tarkastukset tehdään seuraavasti:
toiminnan testaukset
mittaukset.
Tarkastukset voidaan tehdä asennusten toimitusten jälkeen [6:6001-10.].
Yleensä tehdään seuraavat tarkastukset:
laitteiden soveltuvuus tehtäväänsä
mitoitusarvojen tarkastaminen
vaaditut käyttöolosuhteet
jännitteisten osien etäisyydet muihin jännitteisiin osiin ja rakenteisiin
kaapeleiden jännitetesti
laitteiden vähimmäisetäisyyksien tarkistaminen
suojaus-, valvonta-, mittaus- ja ohjauslaitteiden asetteluarvojen tarkistus
suojaus-, valvonta-, mittaus- ja ohjauslaitteiden toiminnan testaaminen ja/tai
merkintöjen, turvakilpien ja turvalaitteiden tarkastus
loppukuvien paikkansapitävyys
työ-, suoja- ja käyttövälineiden tarkastus
käyttö- ja huolto-ohjeiden tarkistus
maadoitusresistanssimittaus (ei tarvitse tehdä uusien jakelumuuntamoiden
Kojeitten ja laitteistojen testeissä on otettava huomioon näitä koskevat vaatimukset
[6:6001-10.]
Katkaisijoiden suojareleille tehdään toiminnan tarkastaminen tekemällä katkaisijalle ns.
relekoestus. Koestaminen voidaan tehdä, joko ensiö- tai toisiokoestuksena. Ensiökoestuksessa syötetään relekoestuslaitteen virtalähteellä virtaa katkaisijan päävirtapiirin
läpi. Asetteluarvon ylityttyä katkaisija laukeaa. Lisäksi mitataan katkaisijan toimintaaika. Toisiokoestuksessa tehdään periaatteessa sama asia, mutta virtalähteellä syötetään virtaa virtamuuntajan toisiopuolelle, jolloin syötettävä virta on huomattavasti pienempi eli 0…5 A.
Pienjännitekatkaisijoissa käytetään usein katkaisijan valmistajan koestuslaitetta. Koska
suurien virtojen takia ensiökoestus ei ole käytännössä mahdollista, ja PJ-katkaisijoissa
ei yleensä ole erillisiä virtamuuntajia, rakenne on integroitu katkaisijan sisälle.
Virtareleiden toiminta perustuu yleensä ylivirtaan, vakioaikaylivirtaan tai käänteisaikaylivirtaan. Muita käytössä olevia releitä on esim. taajuus-, alijännite-, ylijännite- ja
differentiaalireleet.
Sulakkeiden nimellisvirta ja laukaisukäyrä tarkastetaan vastaamaan suunnitelmia.
Suurjännitesulakkeilla tehdään lisäksi vaihekatkokoe erityisellä testaussulakkeella, jossa on aikahidastettu sulakkeen palamista osoittava mekaaninen tappi. Suurjänniteasennuksissa yhden vaiheen puuttuessa täytyy myös muiden vaiheiden tulla jännitteettömäksi. Yleisesti tämä on toteutettu kojeistoissa ns. mekaanisella vivustolla, joka
toimiessaan avaa kuormaerottimen.
Valokaarisuojia käytetään vähentämään valokaaren aiheuttamia henkilövahinkoja ja
rajoittamaan oikosulkukohdalla syntyvää mekaanista vahinkoa. Valokaari suojan toiminta aika on yleisesti noin 10 ms. Tähän lisättynä katkaisija toiminta-aika (noin 50-100
ms) päästään normaalia ylivirtasuojausta huomattavasti nopeampaan suojauksen toiminta-aikaan.
Valokaarisuojan toiminta voidaan testata yksinkertaisesti käyttämällä tarpeeksi tehokasta kamerasalamaa. Testauksen ajaksi otetaan suojan ylivirtaehto pois päältä.
Toimintatestissä tulee ottaa huomioon, että valokaaren sattuessa kojeistossa tulee
kaikkien syöttösuuntien katkaisijoiden aueta.
Aistinvaraisessa tarkastuksessa otetaan huomioon, laitteiden soveltuvuus tehtäväänsä,
mitoitusarvojen tarkastaminen, vaaditut käyttöolosuhteet, jännitteisten osien etäisyydet,
laitteiden vähimmäisetäisyydet, merkinnät, turvakilvet ja loppukuvat. [6:6001-10.]
Yleisesti kaikki sähkönjakelun suojalaitteiden toimintaan vaikuttavat virtapiirit koestetaan, jotta laitteiston oikea toiminta voidaan varmistaa. Toiminnan koestuksista laaditaan erillinen pöytäkirja.
Kaikissa sovelluksissa katkaisijoilla ei ole ulkopuolisia ohjauksia. Ulkopuolisia ohjauksia
voi olla esim. kaukokäyttö, valokaarisuojarele, varavoima-automatiikka ja erilaiset lukitukset.
Kojeistot tulee valmistaa niin, että virhekytkennät eivät ole mahdollisia. Yleensä tämä
tarkoittaa lukituksia katkaisijoiden/erottimien ja maadoituserottimien lukituksia. Lukitusten toiminta pitää testata.
Muuntajille yleensä asennetaan ylikuormitukselta suojaava lämpötilanvalvonta rele.
Lämpötilan ylittäessä asetteluarvon tulee muuntajaa syöttävä kuormaerotin/katkaisija
avautua. Lämpötilavalvonnasta otetaan yleensä ennakkohälytys kiinteistöautomaatioon. Muuntajan ohjauksista tehdään tarkastuspöytäkirja.
Asennuksen sisältäessä epäsuoria energianmittauksia tulee tällöin tarkastaa virtamuuntajan ja mittalaitteen välinen muuntosuhde oikeaksi.
Kustakin tarkastuksesta laaditaan erillinen pöytäkirja. Pöytäkirjoista tärkein on käyttöönottotarkastuspöytäkirja, jonka liitteeksi liitetään mittauspöytäkirjat jo toiminnan koestuspöytäkirjat.
Viranomaiset säätävä määräyksiä seuraavissa:
pelastuslaki 468/2003 (22§, 32§)
sisäasiaministeriön asetus SMa 805/2005
postumistieopasteet SFS-EN 1838
keskuksen tehonsyöttöjärjestelmä SFS-EN 60598-2-22. [7, s. 9.]
Pienjännitteisille laitteistoille tehdään normaalit käyttöönottomittaukset. Kuitenkin pääsääntöisesti järjestelmä on kokonaisuudessaan suojausluokkaa 2 eli suojajohtimen
jatkuvuutta ei tarvitse mitata.
Oikosulkuvirtaa/silmukkaimpedanssia syötön automaattisen poiskytkennän toteamiseksi ei voida mitata, koska teholähde on monesti hakkurityyppinen tai suoraan akulta
syötetty. Poiskytkennän varmistamiseksi valmistajalta löytyy sulakekoolle suurin sallittu
johtopituus, tai vaihtoehtoisesti valmistajat ilmoittavat keskuksen oikosulkuvirran, jonka
perusteella kaapelin ja sen pituuden mitoitus voidaan varmistaa.
Ainoaksi sähkölaitteiston käyttöönottomittaukseksi jää tällöin eristysvastusmittaus. Pienoisjännitteisissä järjestelmissä eristysvastusmittaus tehdään käyttäen 500 V koestusjännitettä. Tällöin on yhdistettävä syöttävän johtimen N- ja L-johdot toisiinsa, jotta
kuorman välille ei synny potentiaalieroa. Tällä toimenpiteellä vältytään laitteiden vioittumiselta. 500 V mittausjännitteellä arvon tulee olla >1 MΩ.
Turvavalojärjestelmän toiminta-aika
Järjestelmän kaapeloinnin on vastattava vähintään EI 60-paloluokitusta. Mikäli tehonlähde sijaitsee valaisimessa, voidaan käyttää palosuojaamatonta kaapelia. Järjestelmän toiminta-aika tulee olla vähintään 1 tunnin sähkökatkostilanteessa.
Aistinvaraisesti tarkastetaan
valaisimien sijoitus
valotekninen mitoitus
palonkestävä asennustapa.
Poistumistievalaistuksen on toimittava, kun poistumistien tavallinen valaistus menee
epäkuntoon. Järjestelmän on toimittava myös siinä tapauksessa, kun rakennuksen
jokin osa menee epäkuntoon. Käytännössä yleisin toteutustapa on käyttää ryhmäkeskuksissa, joissa on valaistussyöttöjä poistumisteille alijänniterelettä ohjaamaan turvavalaistuskusta sytyttämään valaisimet. Testaaminen tehdään irtikytkemällä alijänniterelettä syöttävä sulake verkosta. Tällöin turvavalojen tulee syttyä. Joidenkin valmistajien
keskukset menevät kaukokäyttötilanteessa akkukäytölle vaikka verkkojännite keskuksella olisikin. Toiminta-ajan testaaminen (1 t) tulisi tehdä aina irrottamalla turvavalokeskus verkosta. [7, s. 13.]
Markkinoilla on olemassa myös osoitteellisia turvavalistusjärjestelmiä, joiden valaisimissa on oma tehonlähde. Järjestelmän laitteilla kullakin on omat osoitteensa ja
keskus valvoo laitteiden toimintakuntoa. Perusidea kuitenkin kaikissa järjestelmissä on
sama. Toimintatesteissä tuleekin aina lukea järjestelmätoimittajan ohjeistus lävitse.
Käyttöönottomittauksen pöytäkirja liitetään käyttöönottotarkastuspöytäkirjan liitteeksi.
Turvavalaistuksen toiminta-aika, toiminnankoestaminen ja aistinvaraisista tarkastuksista tehdään yhteinen turvavalaistusta koskeva tarkastuspöytäkirja, jossa todetaan vaatimuksien täyttyminen.
Lisäksi ensimmäisen toiminta-aikatarkastuksen päivämäärä täytetään turvavalokeskuskohtaiseen tarkastuspäiväkirjaan.
Kiinteistöjen äänentoistojärjestelmistä säädetään seuraavissa standardeissa:
SFS-EN 60849 äänijärjestelmät hätätilannekäyttöön
SFS-EN 54 äänentoistojärjestelmän ollessa osa paloilmoitinjärjestelmää.
Yleensä sähköurakkaan kuuluu ainoastaan kaapelointi ja kaiuttimien asennus. Kaiutin
linjoihin kuuluu yleensä useita rinnankytkettyjä kaiuttimia. Mikäli kaiuttimet on suunniteltu hätätilannekäyttöön on linjan päässä vikavalvontayksikkö. Pitkien etäisyyksien takia
yleisimmät linjajännitteet on 70 V ja 100 V. Kukin kaiutin voidaan ns. tapittaa usealle eri
tehoalueelle linjajännitteenpienennysmuuntajalla.
Kunkin kaiutin linjan impedanssi mitataan ja tulokset kirjataan ylös. Mittaustaajuutena
käytetään 1 000 Hz:n taajuutta (ihmisen paras kuuloalue).
mittaustuloksista lasketaan linjojen teho seuraavasti:
Slinja= kaiutinlinjan näennäisteho [VA]
U= linjajännite
Z= mitattu linjaimpedanssi
Yksittäisen linjan kokonaisteho on seuraava:
=  ×
Pkok= linjateho
n= linjan kaiuttimien kappale määrä
Pkaiutin= yksittäisen kaiuttimen ’’tapitus’’ teho
Linja on kunnossa kun:
Mikäli kaiutinlinjan mittauksessa tulee poikkeava tulos Plinja≈Pkok, niin yksinkertaisimmillaan virhettä voidaan etsiä jokaista kaiutinta erikseen kuuntelemalla. Tällöin kaiutin
linjaan toiseen päähän kytketään impedanssimittari (1 000 Hz), jonka seurauksena
kaiuttimista kuuluu jatkuva piip-ääni. Mikäli jokin kaiutin ei soi tai soi hiljempaa kuin
muut, niin vikapiste on siinä tai lähellä sitä.
Kaiutin asennuksista tarkastetaan, myös asennusten yleisilme, joka tehdään sähköasennusten itselleluovutuksen yhteydessä.
Varsinaisia toiminnan tarkastus osa-alueita on vikavalvonnat, vahvistimet, äänen voimakkuudet jne. Yleensä äänentoistourakoitsija tekee nämä tarkastukset. Mikäli työ
kuuluu sähköurakkaan, usein se ulkoistetaan muualle. Mikäli työ on ulkoistettu, toimittajalta pyydetään tarkastuspöytäkirja, joka luovutetaan loppudokumentteihin.
Mittauspöytäkirja ja mahdollinen tarkastuspöytäkirja liitetään loppudokumentaatioon.
Antenniverkon vaatimuksista säädetään viestintäviraston määräyksessä 65 ja yhteisantenniverkko on standardisoitu Standardissa SFS 5732. Työn kirjoitushetkellä SFSstandardia ei ole päivitetty viestintäviraston määräyksen 65/2014 mukaiseksi.
Antennirasioista pitää mitata passiivisen antenniverkon signaalitaso ala- ja ylärajataajuuksilla. Alataajuus on 47 MHz ja ylärajataajuus 1 000 MHz. Mikäli käytettävän mittalaitteen taajuusalue loppuu 862 MHz:iin, niin mittaus tehdään ylärajataajuudella 862
MHz. Tällöin 1000 MHz taso lasketaan vähentämällä saadusta tuloksesta 1,5 dB. [8:
32§.]
Kaikille antennirasioille on laskettava vaimennus ja sen aiheuttama signaali tasoero
mitatuilla ala- ja ylärajataajuuksilla. Alataajuus 47 MHz ja ylätaajuus 1 000 Hz. [8: 32§.]
Vahvistimien tuloista ja lähdöistä mitataan
modulaatiovirhesuhde (MER). [8: 32§.]
Mittauksista tehdään mittauspöytäkirja, jonka liitteeksi liitetään laskelmat vaimennuksista ja sen aiheuttamista signaali tasoeroista.
Määräyksen 65 mukaan loppudokumentteina tilaajalle pitää luovuttaa seuraavat tiedot:
käytettävissä olevien eri sisäverkkojen tyypit ja rakenteet (johtokaaviot)
huoneistonumerointi
liityntäkaapelien sisääntulot
antenni, antennimaston sijainti ja antennimaston lujuuslaskelmat
sisäverkkojen suorituskyky ja järjestelmäarvot, sekä arvio verkkojen mahdollistamista palveluista
päävahvistimien ja tähtipisteiden rakenne ja sijoitus
kytkentäpaikkojen numerointi, rakenne ja sijainnit
ristikytkentöjen kytkentäluettelot
tietoliikennerasioiden, antennirasioiden ja muiden liitäntärasioiden tyypit ja sijoitus
käytetyt materiaalit ja mahdolliset asennetut laitteet
kaapeleiden sijainnit, pituudet ja asennustapa
kaapelien, johtojen ja kuitujen numerointi
kaapelireitit
laitetilojen, kaappien, koteloiden ynnä muiden sellaisten varustukset, lukitus, sijainnit ja kulkureitit
sähkösyötöt mahdollisine varmennuksineen
paloturvallisuutta koskevat mahdolliset kohdekohtaiset erityisvaatimukset. [8:
33§.]
Yleiskaapelointia koskevat standardit löytyvät EN 50173 sarjasta. Standardissa EN
50173-1 määritellään kaikille kiinteistötyypeille yhteiset vaatimukset. [7: s 49.]. Lisäksi
määräyksiä annetaan viestintäviraston määräyksessä 65.
Kiinteistökohtaiset standardit löytyvät seuraavista:
EN 50173-2 toimistokiinteistöt
EN 50173-3 teollisuuskiinteistöt
EN 50173-4 kodit
EN 50173-5 datakeskukset.
Standardissa EN 50346 määritellään mittauksessa ja testauksessa käytettävät mittareiden testausparametrit. [7, s. 50.] Käytettäessä kategoria 6 komponetteja parikaapeloinnissa, niin parikaapeloinnin ja opstisen kaapeloinnin siirtotekninen suorituskyky on
mitattava SFS-EN 50174-1 liitteen E-mukaisin parametrein [8: 31§.].
Mittaaminen tehdään standardin EN 50346 mukaisesti. Yleiskaapelointiverkon mittaaminen kattaa siirtotie välin. Siirtotiehen kuuluu kaapelin molemmin puolin olevat liittimet. Siirtotien määritelmä on esitetty kuvassa 4.
Kuva 4. Siirtotie [9: 50346-4.1.3.].
Ennen mittausta asetetaan mittalaitteeseen yleiskaapelointiverkon mukaiset testausparametrit. Mittalaite asetetaan siirtotien liittimiin sen molemmin puolin. Toinen mittalaitteista on ns. orjalaite. Hyväksytyn mittauksen jälkeen mittaustulos tallennetaan mittalaitteeseen. Tallentaminen tulee tehdä jakokaappikohtaisen pistenumeroinnin mukaan,
jotta tulokset ovat myöhemmin helposti löydettävissä lähempää tarkastelua varten.
Mittaukset tulee tehdä rakennuksen ollessa normaalissa käyttötilanteessa, jos mittaukset tehdään poikkeavassa olosuhteessa tulee se ilmetä selkeästi mittauspöytäkirjoista
[9: 50346-4.5.3.].
Yleiskaapelointi asennuksia tarkastaessa aistinvaraisesti on ensisijaisesti kiinnitettävä
huomiota merkintöihin. Lisäksi tarkastetaan asennusten yleisilme ja siisteys. Aistinvaraiset tarkastukset yleiskaapeloinnin osalta liitetään itselleluovutuspöytäkirjaan.
Mittauspöytäkirjan tulee sisältää seuraavat tiedot:
parametrien yksityiskohtaiset tiedot
testausjärjestelmän yksityiskohtaiset tiedot
tyyppi ja valmistaja
sarjanumero ja kalibrointitilanne.
kaapeloinnin liitäntäsovittimen yksityiskohtaiset tiedot (tyyppi, viitenumero, valmistaja ja suorituskyky)
mittauksen ilmoitettu epätarkkuus (mittaustarkkuus)
testattavan kaapeloinnin yksityiskohtaiset tiedot
testauksen päivämäärä
vallitsevat ympäristön olosuhteet
mitattu tulos
vaadittu tulos. [9: 50346-4.7.]
Symmetrisen kaapelin (CAT-kaapelit) testauksessa tulee mittauspöytäkirjaan lisätä
mittauksessa tuloksen laskentaan käytetty nimellinen etenemisnopeus. Optisten kuitujen mittauksessa pöytäkirjaan on lisättävä mittauksessa käytetty aallonpituus. Mikäli
jokin mittaustulos ei täytä asetettuja vaatimuksia, pitää se käydä mittauspöytäkirjasta
selvästi ilmi. [9: 50346]
Ennen kohteen varsinaista vastaanottoa tehdään itselleluovutus, jossa käydään tilakohtaisesti asennuksien yleisilme ja toiminnallisuus lävitse. Itselleluovutuspöytäkirjaan
liitetään myös tehdyt tarkastukset. Mikäli urakka sisältää heikkovirta-asennuksia, liitetään niiden tarkastukset tähän pöytäkirjaan. Pidetyistä tarkastuksista pöytäkirjaan riittää ’’OK’’ merkintä.
Kun itselleluovutuspöytäkirja on tehty puutteitta tai pienin puuttein tekee rakennuttajan/tilaajan edustaja oman puutelistansa. Mikäli puutelistasta löytyy korjattavaa tehdään korjaavat toimenpiteet viipymättä ennen varsinaista vastaanottoa. Korjattu puutelista luovutetaan tilaajalle kuitattuna. Myös virheetön itselleluovutuspöytäkirja luovutetaan tilaajalle kuitattuna. Kohteen loppukuvat luovutetaan tilaajalle ja pyydetään kuvien
vastaanotosta kuittaus erilliselle paperille, josta selviää luovutetut dokumentit.
Varsinainen käyttöönottotarkastuspöytäkirja tehdään, kun asennukset ja puutteet on
kokonaisuudessaan korjattu. Joissain poikkeustapauksissa voidaan käyttöönottotarkastuspöytäkirja tehdä, kun sähköasennuksessa on vielä puutteita, mutta ei turvallisuutta
koskevia. Näissä tilanteissa tulee tehdä virheettömästä asennuksesta uusi käyttöönottotarkastuspöytäkirja.
Seuraavista luovutetaan dokumentit tilaajalle:
käyttöönottotarkastuspöytäkirja (sisältää mittauspöytäkirjat)
itselleluovutuspöytäkirja (sisältää aistinvaraiset ja toiminnalliset tarkastukset)
sähkönjakelun koestuspöytäkirjat (mikäli >1 kV asennuksia)
turvavalaistuksen tarkastuspöytäkirja
kaikista erillisistä järjestelmistä pöytäkirja (esim. savunpoisto)
kustakin telejärjestelmästä pöytäkirja.
Kohteessa pidetään aina erillistä punakynäkuvasarjaa, johon merkitään kaikki kohteessa tehdyt suunnitelmamuutokset. Kohteen valmistuttua punakynät siirretään suunnitelmiin.
Loppudokumentit luovutetaan tilaajalle kuittausta vastaan. Kuitattavassa lapussa tulee
lukea kaikkien luovutettujen dokumenttien numero.
10 Varmennustarkastus
Sähkölaitteistolle on tehtävä varmennustarkastus ennen kohteen ottamista varsinaiseen käyttötarkoitukseensa, kuitenkin ensimmäisen ja toisen luokan sähkölaitteistolle
varmennustarkastus voidaan tehdä 3 kk:n kuluttua varsinaisesta asennuksen käyttöönotosta. Varmennustarkastaja tilataan kohteeseen hyvissä ajoin valtuutetulta tarkastuslaitokselta. [10.]
11 Huoltokansio
Huoltokansioon kerätään kaikki tiedot hankituista laitteista ja niiden vaatimista kunnossapito ohjeista. Kansioon kerätään esim. valaisimien tyypit, lamppujen tyypit, turvavalokeskuksien ohjeet ja mittauspöytäkirjat jne. Kansio luovutetaan tilaajalle kuittausta
12 Kohteen luovuttaminen
Ennen varsinaista vastaanottoa tulee olla kaikki virhe- ja puutelistat korjattuna, mittauspöytäkirjat luovutettuna, huoltokirja tehtynä, käyttöönottotarkastuspöytäkirja tehtynä,
järjestelmistä pöytäkirjat ja itselleluovutus puutteitta tehtynä.
13 Sovelluspohjaisten ohjelmistojen käyttäminen tarkastamisen apuvälineenä
Tällä hetkellä kaikki virhe- ja puutelistat tehdään pääsäänöisesti käsin käyttämättä
uusinta teknologiaa. Tablettitietokoneeseen suunniteltava sovellus tarkastuksia varten
toisi tarkastuksien tekemiseen enemmän täsmällisyyttä.
Omaan sovellusympäristöön voidaan ladata sähköpiirustukset PDF-muodossa. Kuvat
olisivat ohjelmassa järjestyksessä ja kunkin kuvan alla olisi kyseisen osa-alueen virheet
ja puutteet näkyvillä. Virhe ja puute merkinnöille annettaisi aina paikkasidonnaisuus
ohjelmaan ladattuun sähköpiirustukseen. Ohjelmasta voitasi tulostaa yhteenvetoraportti
jossa näkyisi kuvanumeron alapuolella kyseistä piirustusta koskevat virheet ja puutteet.
Myös tasopiirustuksien tulostaminen virheiden ja puutteiden paikkatietoineen olisi
Sähkökeskuksien pääkaaviot voisi myös olla ladattuna ohjelmaan, mutta näiden kohdalla ei tarvittaisi paikkasidonnaisuutta. Ohjelma voisi kysyä aina jokaisen keskuksen
kohdalla ennakkoon asetetut kysymykset, jotka tarkastajan tulee joko hyväksyä tai hylätä. Tällaisella järjestelmällisellä toiminnalla voisi olla hyvä vaikutus työn loppulaadun
Useasti tarkastaja ei aina tarkastusta tehdessään tule ajatelleeksi kaikkia asennuksen
osa-alueita ja määräyksiä, kun kone kysyy yleisimpiä yksinkertaisia kysymyksiä, joihin
pitää vastata, tarkastaja havahtuu herkemmin sivuutettaviin asioihin. Uskon, että tällaisella ominaisuudesta olisi rakentamisen laatua parantava vaikutus.
Sähköpiirustukset voidaan jaotella karkeasti tasopiirustuksiin, keskuksien pääkaavoihin
ja järjestelmäkaavioihin. Kunkin kuvatyypin kohdalle asetettaisi ennakkokysymykset,
joita voidaan kohdekohtaisesti muuttaa.
Ohjelmalla olisi todennäköisesti laatua parantava vaikutus, koska virheiden havainnointi tarkkuus paranisi huomattavasti. Lisäksi ohjelman tuottamat selkeät raportit tarkastuksista antaisi yrityksen toiminnasta hyvän vaikutelman tilaajalle.
Ohjelman kysyessä kuvakohtaiset vakiokysymykset OK/EI-väittämät jäisi ohjelmaan
myös merkintä hyväksyttävästi tarkastetuista asennuksista. Tämä näkyisi myös varsinaisessa PDF-loppuraportissa antaen asiakkaalle paremman tilannetiedon tarkastetuista asennuksista.
Sähköasennusten omatarkastuksessa huomatut puutteet voidaan korjata ennen varsinaista asiakkaan tekemää tarkastusta. Omatarkastuksen havainnointitarkkuuden parantuessa mahdollisuus virheettömään luovutukseen paranee huomattavasti. Asiakkaat
pitävät lähes poikkeuksetta turhauttavana jatkuvaa tarkastuskierrettä, jossa kullakin
kierroksella paljastuu uusia vikoja jne. Myös urakoitsijalta huomaamatta jääneet puutteet näkyvät asiakkaan silmissä epäluottamuksena.
Ohjelmistoyrityksen Herman IT kanssa yhteistyössä laadittiin hahmotelmat ohjelmiston
käyttöperiaatteesta. Tämä ohjelma toimisi WEB-pohjaisena. Kiinteälle pohjalle rakennettu ohjelma toimisi kuitenkin vastaavalla tavalla.
Kuvan viisi ensimmäisessä kuvassa valitaan projekti, jonka jälkeen avautuu kohteen
tiedot ja kuvahakemisto (ks. s.35).. Kuvahakemistosta siirrytään kuvakohtaiseen tarkastuslistaan, jossa on ennakkoon mietittyjä vakiokysymyksiä. Kysymyksiin vastataan
OK/EI-väittämin. Lisäksi luetteloon voidaan lisätä virhe tai kunnossa merkintöjä tarkastajan itse kirjoittamiin kohtiin.
Kuvassa kuusi tarkastellaan tarkastuksen raporttia (ks. s.36). Ensimmäisellä sivulla
valitaan projekti, jonka jälkeen avautuu kuvakohtainen raportti tehdyistä tarkastuksista.
Raportista voidaan tulostaa PDF-raportti, jossa on esitetty kuvakohtaisesti tarkastetut
Tarkastusriveille voidaan lisätä tarkastuksen luonne pikanäppäimin; esteettinen, turvallisuus, toiminnallinen tai muu. Loppuraportissa tällöin näkyy paremmin minkä tyyppisestä tarkastuksesta on kyse. Esimerkiksi käyttöönottotarkastuksen tekemisen edellytyksenä on, että turvallisuuspuutteet on korjattu jne…
Ohjelmaan on myös mahdollista liittää PDF-kuvan paikkasidonnaisuus raportti, mutta
tämän ominaisuuden saaminen kyseiseen WEB-pohjaiseen ohjelmistoon vaatii hieman
enemmän kehitystyötä. Lisääntyneen kehitystyön mukana tulisi myös lisäkustannuksia.
Herman IT yrityksen ideana olisi liitää valmis dokumentin hallinta PDF-Annotator ohjelma osaksi tarkastussovellusta. PDF-Annotator ohjelman idea on esitetty kuvassa
seitsemän. Kuvassa kahdeksan on esitetty PDF-Annotator pohjainen raportti. (ks. s.3536.)
Kuva 5. Kohteen tiedot ja hakemisto [11].
Kuva 6. Tarkastusnäkymä [11].
Kuva 7. Tasopiirustusnäkymä [11].
Kuva 8. Tasopiirustusnäkymäraportti [11].
Liitteenä on myös kiinteästi laitteeseen asennettavan ohjelmiston ratkaisukuvaus. Ratkaisukuvauksen on tehnyt Alfame sovelluksia kehittävä yritys. (ks. liite 9.)
Karkea kustannusarvio kiinteästi laitteeseen asennettavaan ohjelmistoon on noin NTO
20 000 €. Tällainen kiinteästi asennettava ohjelma ei tarvitse toimiakseen verkkoyhteyttä, eikä erillistä palvelinalustaa. Ohjelman teon jälkeen asiakkaalla on kaikki käyttöoikeudet ohjelmaan. Erillisiä ylläpito maksuja kiinteä ohjelma ei pidä sisällään. [12]
WEB-alustalle rakennetun ohjelmiston karkea kustannusarvio on noin NTO 15 000 €.
Lisäksi kustannuksina syntyy palvelinalustan käyttömaksuista ja kuukausittainen ylläpito- ja käyttötukimaksu. Palvelinalustan käyttömaksu on 150 €/kk ja sovelluksen käyttökustannus 30 €/kk/laite minimi veloituksen ollessa kuitenkin 60 €/kk. Sopimusaika on
rajoitettu 36 kk. [11]
Ohjelman taloudellista hyötyä voidaan tarkastella tutkimalla havaittujen virheiden ja
virheiden todellista määrää. Tarkastuksen virhesuhde voidaan laskea seuraavasti:
kvirhe = virhesuhde
a = Havaittujen virheiden määrä
b= Virheiden todellinen määrä
ℎ = (1 − ) × 100%
Tarkastusohjelmistolla voidaan pienentää virhesuhdetta tarkentuneiden havaintojen
seurauksena. Virhesuhteen ollessa 0 % kyseessä on virheetön luovutus johon kaikissa
projekteissa ensisijaisesti pyritään.
Virhesuhteen pienentyessä tehdyn työn määrä pienentyy sillä uusintatarkastuksien
tarve pienenee. Työt voidaan tehdä tehokkaammin kerralla kuntoon, ja mahdolliset
luovutuksen jälkeen tehtävät takuutyöt vähenevät.
Amplit Oy:ssa tehtiin vuonna 2014 noin 45 000 € edestä takuutöitä. On vaikea arvioida
miten paljon ohjelmalla voidaan tätä osuutta pienentää, mutta uskoisin, että hyvin toimivalla ohjelmalla virheiden havainnointikyky paranisi sen verran, että takuutöiden
osuus voisi pienentyä jopa 10 %. Tämä osuus on vuodessa noin 4 300 €.
Suurin hyöty tällaisella ohjelmistolla olisi kuitenkin laatua parantava vaikutus, jolla saadaan asiakastyytyväisyyttä parannettua. Mikäli ohjelman takaisinmaksuaika olisi viisi
vuotta, niin investointina tällainen olisi järkevää.
Insinöörityössä selvitettiin taloteknisten järjestelmien käyttöönottovaiheen tarkastuksia
ja mittauksia. Tavoitteena oli selvittää tarkastuksiin liittyvät määräykset ja niiden pohjalta päivittää Amplit Oy:n mittauspöytäkirjoja. Lopuksi kehitettiin tarkastussovellusta tablettilaitteelle helpottamaan tarkastusten tekemistä.
Suojajohtimen jatkuvuuden mittausraja-arvolle haettiin sopivaa raja-arvoa ja tapaa jolla
suojajohtimen jatkuvuuden mittaustuloksen tulosta voi arvioida ja tuloksen perusteella
havaita mahdolliset asennusvirheet. Suojajohtimen jatkuvuus pitäisi mielestäni myöhemmin standardoida sopivan suureksi raja-arvoksi, sillä oman- ja muiden tarkastuksia
tehneiden mielestä ei ole selkeää hyväksyttävää arvoa, eikä huonoa mittaustulosta
osata välttämättä yksittäisen mittaajan osalta arvioida riittävällä tarkkuudella.
Yhteisantenniverkon mittauspöytäkirja päivitettiin vastaamaan uusinta viestintävirastonmääräystä 65. Samoin äänentoistojärjestelmän linjamittauksella laadittiin mittauspöytäkirja Exel-pohjalle, jossa on automaattinen laskentataulukko.
Tarkastussovellusta kehitettiin kahden IT-yrityksen kanssa ja laadittiin alustava esitys
ohjelman rakenteesta. Ohjelman kehitys tulee todennäköisesti jatkumaan aina toteutukseen asti. Suurimpana innovaationa olisi saada ohjelmistosta alalla yleisesti käytettävä tarkastussovellus, jolla olisi talonrakennusalalla yleisesti laatua parantava vaikutus.
Standardisarja SFS 6000 [2012-08-13]
Virtuaali- AMK suojajohtimen jatkuvuus
http://www2.amk.fi/digma.fi/www.amk.fi/opintojaksot/030503/1134129294081/113
4132211537/1134133714588/1134134045570.html
Virtuaali- AMK eristysresistanssi
4132211537/1134133739307/1134133840901.html
ST- kortisto 53.25
Virtuaali- AMK automaattisen poiskytkennän toteaminen
4132211537/1134133769735/1134134146766.html
Standardisarja SFS 6001 [2009-08-15]
Sähkö- ja teleurakointiliitto ry. Sähköasennukset 4 2010
Viestintäviraston määräys 65 A/2014 M
Standardi SFS-EN 50346 [2003-02-17]
Kauppa- ja teollisuusministeriön päätös sähkölaitteistojen käyttöönotosta ja käytöstä 5.7.1996/517
Herman IT (yritys)
Alfame (yritys)
Suuren työmaan käyttöönottotarkastussuunni- telma
Yhteiskuntavastuuopas ISO 26000 toimii myös pk-yrityksissä.
SUORITUSTASOILMOITUS - Kiinnike
SUORITUSTASOILMOITUS DoP Portaat EN 14843:2007
SP2 valmennus - Apex Automation Oy
DoP-porraselementti - Lahden Kestobetoni Oy
ONTELOLAATAT SUORITUSTASOILMOITUS DoP
Lataa tiedote sähköalan standardeista pdf
SR 6 Seurantataulukko vahvistetutuista standardeista
Kiinteistön sähköverkko /PR Harjoitustehtäviä 3 Oikosulkuvirta 1